Beta Andromeda
Beta Andromeda je druga zvijezda po sjajnosti u sazviježđu Andromeda. Ima prividnu magnitudu gotovo istu kao i Alfa Andromeda od 2.06. Arapski naziv je Mirac,Merah ili Mirak (rebro), porijeklo je naziv za kajš konjskog sedla (arap. Al Mizar). Ubraja se u crvene divove M klase. Ima pratioca s magnitudom od 14 pa time spada i u dvostruke zvijezde. Na udaljenosti oko 7 uglovnih minuta nalazi se galaksija NGC 404.